Aalborg Håndbold er repræsenteret ved direktørens søn Martin Larsen, som for nylig kom på All Star holdet, som højre back, da U/19-landsholdet vandt VM. På stregen er Rene Antonsen udtaget. Den solide Aalestrupdreng er stadig ynglingespiller, men er allerede nu med på ligaholdet i Aalborg Håndbold. Mors-Thy Håndbold har fået stregspilleren Rasmus Rokkjær og bagspilleren Casper Thiel udtaget. Begge spiller fast på ligaholdet. På holdet huserer også to morsingboer, som i dag slår deres folder udenfor landsdelen. Landsholdets playmaker er Tobias Ellebæk. Den unge morsingbo, der ikke har håndboldgenerne fra fremmede spiller i dag for Stoholm i 1. division. En anden Tobias, med efternavnet Rasmussen kommer også fra Mors, men spiller i dag for GOG på sydfyn.

Opsummering:
6 håndboldtalenter med nordjyske rødder har fundet vej til Ole Nørgaards nye U-20 landshold i herrehåndbold.